Franz Grave

**Franz Grave** (født 25. november 1932 i Essen i Tyskland, død 19. februar 2022 samme sted) var en tysk katolsk prelat og hjelpebiskop i bispedømmet Essen.
## Liv og virke
### Prest
Etter eksamen fra Gymnasium Borbeck i Essen i 1953 studerte Franz Grave filosofi og teologi. Den 2. februar 1959 ble han presteviet av biskop Franz Hengsbach i katedralen i Essen, og var deretter kapellan i Duisburg-Beeck. I 1965 ble han religionslærer ved Gustav-Stresemann-Realschule i Duisburg. Samtidig var han subsidiar i menigheten St. Maximilian i Duisburg-Ruhrort. 1. juni 1966 ble han utnevnt til bispedømmepresident for den tyske Kolpingfamilie i bispedømmet Essen og var også president for Essen-Zentral Kolping-familie.

I 1970 overtok Grave ledelsen av avdeling 4 i generalvikariatet med ansvar for *Entwicklung pastoraler Dienste – Zielgruppenseelsorge im Seelsorgeamt*. I 1978 ble Grave utnevnt til residerende kannik. Han begynte sin tjeneste i 1979 som bispedømmepresident for Den katolske arbeiderbevegelse (KAB).

### Hjelpebiskop i Essen
Den 31. mars 1988 utnevnte pave Johannes Paul II Franz Grave til titulærbiskop av Tingaria og hjelpebiskop i Essen. Han ble bispeviet den 3. mai samme år i Essen-katedralen av biskopen i Essen, Franz Hengsbach, som ble kreert til kardinal kort tid etter; medkonsekratorer var Essen-hjelpebiskopene Julius Angerhausen og Wolfgang Große.

Etter kardinal Hengsbachs død 24. juni 1991 overtok Grave midlertidig ledelsen av den biskoppelige Adveniat-kampanjen. I 1992 valgte den tyske bispekonferansen ham til formann for Adveniat-kommisjonen. Han innehadde denne stillingen, som innebar en rekke reiser til Latin-Amerika, frem til 2008. Fra 1999 til 2008 var han medlem av Den pavelige kommisjon for Latin-Amerika. I 1993 utnevnte biskop Hubert Luthe Grave til biskoppelig vikar for verdens kirkelige og sosiale oppgaver.

Etter at biskop Hubert Luthe gikk av, ble Grave valgt til bispedømmeadministrator den 27. mai 2002 av Essens katedralkapittel. Han ble betrodd denne oppgave frem til utnevnelsen av den tredje biskop av Essen, Felix Genn.

Biskop Graves spesielle omsorg var den interkulturelle dialog med Latin-Amerika og prosjekter for å bekjempe ungdomsarbeidsledighet og for å støtte vanskeligstilte unge. Han var blant annet initiativtaker til NRW-utdanningsalliansen som ble grunnlagt i 2002.

Den 27. juni 2008 innvilget pave Benedikt XVI Graves aldersbetingede avskjedssøkad. 

Den 4. oktober 2008, festdagen for hans skytshelgen Frans av Assisi, feiret hjelpebiskopen en takkemesse med deltagelse av alle biskopene i Essen. I seremonien som fulgte takket biskop Felix Genn ham for hans mangeårige tjeneste i bispedømmet. Grave virket deretter som pastor i Mülheim som leder av *St. Mariae Geburt*.

Fra 2001 til 2018 var han engasjert i *Fasel-Stiftung* i Duisburg og dens styreleder siden slutten av 2009.

Den 24. juli 2011 var han leder av den sentrale minnemarkering etter ulykken under *Love Parade* i Duisburg.

Han døde i Essen 19. februar 2022 i en alder av 89 år.

## Verker
* *Heilige unserer Heimat – Anregungen – Hilfen – Vorschläge – Bistum Essen*, Essen 1974
* *Nahe bei den Menschen *, Echter-Verlag 1996, 
* med Ulrich Engelberg: *Kuba, Kirche im Aufbruch*, Echter-Verlag 1998, 
* med Dorothea Meilwes: *Reichtum der Armen, Armut der Reichen*, Don Bosco Medien 2001, 
* (red.) Ulrich Theodor Timpte: *In der Bannmeile von Buenos Aires: Eine Gemeinde entsteht (Pastorale Impulse aus Lateinamerika)*, Don Bosco Medien 2004, 
* *Leuchtende Spuren. Gemeinsam auf dem Weg in eine solidarische Welt.*, Don Bosco Medien 2007, 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Lorenz Jaeger (1892-1975) *1951
*Kardinal Franz Hengsbach (1910-1991) *1953
*Biskop *Franz Grave* (1932-2022) *1959

## Referanser